[bookmark: _GoBack]Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 
Predkladateľ: Ministerstvo kultúry Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	0
	0 

	
	B. Iné poplatky
	0
	 0

	
	C. Sankcie a pokuty
	 0
	 0

	
	D. Nepriame finančné náklady 
	 0
	0 

	
	E. Administratívne náklady
	103
	0

	
	Spolu = A+B+C+D+E
	103
	0 

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	103
	0 

	
	G. Goldplating
	0 
	 0

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	 0
	 0

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	
	
	
	
	
	
	
	
	
	
	
	
	

	2
	Osoby povinné platiť príspevok do fondu podľa § 24 až 28a, ktoré majú príjem, ktorý je aspoň z časti základom pre výpočet viacerých príspevkov podľa § 24 až 28a, sú povinné určiť a dôsledne uplatňovať pravidlá, podľa ktorých sa v súlade s odsekom 5 takýto príjem rozdelí pre účely určenia základu pre výpočet jednotlivých príspevkov, ktoré sú tieto osoby povinné platiť ť. Zároveň sú povinní tieto pravidlá v písomnej forme evidovať s uvedením informácie o dátume, kedy sa začali uplatňovať alebo kedy boli nahradené inými pravidlami.
	0
	§ 30 ods. 6
	2. EÚ úplná harmonizácia
	01.01.27
	Subjekty povinné platiť príspevok do fondu podľa § 24 až 28a, ktoré majú príjem, ktorý je aspoň z časti základom pre výpočet viacerých príspevkov podľa § 24 až 28a.
	                   3 
	32,4325
	97,2975
	In (zvyšuje náklady)
	0
	0




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 

1. Povinnosť osôb, ktoré sú povinné platiť príspevok do fondu podľa § 24 až 28a, a ktoré majú príjem, ktorý je aspoň z časti základom pre výpočet viacerých príspevkov podľa § 24 až 28a, určiť a dôsledne uplatňovať pravidlá, podľa ktorých sa v súlade s odsekom 5 takýto príjem rozdelí pre účely určenia základu pre výpočet jednotlivých príspevkov, ktoré sú tieto osoby povinné platiť. Zároveň sú povinní tieto pravidlá v písomnej forme evidovať s uvedením informácie o dátume, kedy sa začali uplatňovať alebo kedy boli nahradené inými pravidlami.

Uvedená povinnosť sa bude vzťahovať na osoby povinné platiť príspevok do fondu podľa § 24 až 28a zákona, ktoré majú príjem, ktorý je aspoň z časti základom pre výpočet viacerých príspevkov podľa § 24 až 28a. Podľa údajov poskytnutých AVF by sa na základe príspevkov zaplatených v roku 2025 táto povinnosť vzťahovala na troch aktuálne platiacich prispievateľov.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Cieľom návrhu zákona je transponovať do právneho poriadku Slovenskej republiky článok 13 ods. 2 a 3 smernice Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (kodifikované znenie) (Ú. v. EÚ L 95, 15.4.2010) v platnom znení. Keďže transpozícia týchto ustanovení je pre jednotlivé členské štáty dobrovoľná, povinnosti poskytovateľov audiovizuálnej mediálnej služby na požiadanie, zavedením ktorých sa zabezpečuje transpozícia uvedených ustanovení, sú uvádzané ako goldplating, pričom jednotlivé povinnosti sú vymedzené v bode 3.1.3 a bode 3.4 písm. d). Pokiaľ ide o kategórie goldplatingu, predkladateľ identifikoval tieto kategórie: rozšírenie na iné subjekty, navýšenie požiadaviek a iné.
Článok 13 smernice o audiovizuálnych mediálnych službách je reakciou na prudký rozvoj globálnych streamovacích platforiem, ktoré poskytujú svoje služby a generujú zisky aj v členských štátoch a umožňuje členským štátom, aby v prípade, ak vyžadujú od poskytovateľov audiovizuálnych mediálnych služieb na požiadanie, ktorí sú usadení na ich území, finančné príspevky na výrobu audiovizuálnych diel (napr. formou priamych investícií alebo príspevkov do vnútroštátnych fondov), požadovali takéto príspevky aj od zahraničných poskytovateľov takých služieb, ktorí svoje služby zameriavajú na divákov na ich území. 

Podľa platnej právnej úpravy je v zmysle § 28a zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov poskytovateľ audiovizuálnej mediálnej služby na požiadanie povinný platiť príspevok fondu. Základom pre výpočet tohto príspevku sú celkové príjmy poskytovateľa audiovizuálnej mediálnej služby na požiadanie za poskytovanie audiovizuálnej mediálnej služby na požiadanie za posledný kalendárny rok, pričom ustanovená výška príspevku je 0,5% z tohto základu. Táto povinnosť sa však vzťahuje iba na poskytovateľov audiovizuálnych mediálnych služieb na požiadanie, ktorí sú usadení na území Slovenskej republiky, čím znevýhodňuje domácich poskytovateľov týchto služieb v porovnaní so zahraničnými poskytovateľmi, ktorí taktiež poskytujú svoje služby na území Slovenskej republiky.

Hlavným zámerom návrhu zákona je teda v súlade s článkom 13 smernice o audiovizuálnych mediálnych službách zaviesť primeraným a nediskriminačným spôsobom aj pre poskytovateľov audiovizuálnych mediálnych služieb na požiadanie, ktorí nemajú svoje sídlo v Slovenskej republike, no napriek tomu poskytujú služby na našom území a ich služba je cielená na slovenských zákazníkov (napr. Disney+, Netflix, HBO MAX, Apple TV, atď.), povinnosť platiť príspevok do fondu a tiež priamo investovať do slovenskej audiovizuálnej produkcie.

Vzhľadom na to, že ide o transpozíciu smernice, neboli zvažované alternatívne riešenia, ako dosiahnuť cieľ sledovaný predkladaným  návrhom zákona. 

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Ministerstvo kultúry SR zverejnilo predbežnú informáciu k návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (https://www.slov-lex.sk/elegislativa/legislativne-procesy/SK/PI/2025/265) na portáli Slov-Lex s možnosťou vyjadrenia sa dotknutých subjektov od 12. decembra do 30. decembra 2025. V stanovenej lehote neboli predložené žiadne pripomienky. Záujem o konzultácie vyjadrili dva subjekty – Republiková únia zamestnávateľov a Americká obchodná komora v Slovenskej republike. Stretnutie s uvedenými subjektami sa uskutočnilo 29. 1. 2026. Okrem toho proces konzultácií s podnikateľskými subjektami prebiehal aj v rámci troch pracovných stretnutí so zástupcami skupiny Markíza a JOJ Group realizovaných v období od 20. novembra 2025 do 20. januára 2026. 


[bookmark: _Hlk47698091]3.3 Vplyvy na konkurencieschopnosť a produktivitu
Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
X zvyšuje  	☐ nemení	☐ znižuje

Transpozíciou sa vyrovnávajú podmienky medzi poskytovateľmi služieb usídlenými na Slovensku a zahraničnými subjektmi. Doposiaľ požívali zahraničné subjekty do istej miery konkurenčnú výhodu.

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	☐ nemení	X  znižuje

Dochádza k nárastu nákladov, avšak na vysoko konkurenčnom trhu. Predpokladá sa, že silne konkurenčné prostredie bude spätne pôsobiť na pokles nákladov a skvalitnenie služieb.

3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;

Predpokladá sa, že návrh zákona bude mať pozitívny vplyv na podnikateľské prostredie, vzhľadom na skutočnosť, že na základe jeho ustanovení dôjde k navýšeniu príjmov fondu, a teda aj disponibilných finančných prostriedkov fondu, ktoré budú následne poskytované jednotlivým žiadateľom (fyzickým aj právnických osobám) na podporu audiovizuálnej kultúry. Na základe dostupných dát nie je možné odhadnúť objem finančných prostriedkov, o ktorý sa zvýšia príjmy fondu, a to najmä v nadväznosti na nemožnosť vopred určiť počet poskytovateľov audiovizuálnej mediálnej služby na požiadanie, ktorým na základe predloženého návrhu zákona vznikne povinnosť platiť príspevok do fondu a ani výšku príspevku, ktorú budú tieto subjekty povinné do fondu odvádzať. K nemožnosti kvalifikovane odhadnúť objem finančných prostriedkov, o ktorý sa zvýšia príjmy fondu, prispieva aj skutočnosť, že v danej situácii nevieme predikovať, koľko poskytovateľov audiovizuálnej mediálnej služby na požiadanie bude realizovať svoju investičnú povinnosť a koľko z nich si nahradí splnenie tejto povinnosti zaplatením príspevku do fondu vo výške nezrealizovanej priamej investície.  

1. regulované ceny podľa zákona č. 18/1996 Z. z. o cenách;

1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,

Predpokladá sa, že návrh zákona bude mať pozitívny vplyv na podnikateľské prostredie v oblasti audiovizuálneho priemyslu, a to v nadväznosti na zavedenie investičnej povinnosti. Na základe dostupných dát nie je možné odhadnúť objem investícií, ktoré budú na základe návrhu zákona realizované, a to najmä v nadväznosti na nemožnosť vopred určiť počet poskytovateľov audiovizuálnej mediálnej služby na požiadanie, ktorým na základe predloženého návrhu zákona vznikne investičná povinnosť a ani výšku ich investičnej povinnosti a rovnako nevieme predikovať, koľko poskytovateľov audiovizuálnej mediálnej služby na požiadanie bude realizovať svoju investičnú povinnosť a koľko z nich si nahradí splnenie tejto povinnosti zaplatením príspevku do fondu vo výške nezrealizovanej priamej investície.

1. iné vplyvy podľa písm. a) až c), ktoré sú goldplatingom.

· Povinnosť poskytovateľa audiovizuálnej mediálnej služby na požiadanie  platiť príspevok do fondu podľa § 28a ods. 3 písm. a) (0,5 % zo základu podľa § 28a ods. 4)
Pre poskytovateľov audiovizuálnej mediálnej služby na požiadanie, ktorí sú usadení v inom členskom štáte a svoju službu zameriavajú na divákov na území Slovenskej republiky  (ďalej aj „cezhraničný poskytovateľ audiovizuálnej mediálnej služby na požiadanie“) ide o novú povinnosť. Podľa databázy Európskeho audiovizuálneho observatória Mavise http://mavise.obs.coe.int/advanced-search?service_type=5&targeted_countries=173 by sa takáto povinnosť mohla vzťahovať na cca. 20 subjektov,  no vzhľadom na skutočnosť, že existuje predpoklad, že viac než polovica z týchto subjektov dosahuje podľa usmernení vydaných Európskou komisiou nízky obrat z poskytovania audiovizuálnej mediálnej služby na požiadanie alebo poskytuje audiovizuálnu mediálnu službu na požiadanie s nízkou sledovanosťou, nemožno predikovať presný počet subjektov, ktorým uvedená povinnosť vznikne.
Poskytovateľ audiovizuálnej mediálnej služby na požiadanie, na ktorého sa vzťahuje právomoc Slovenskej republiky podľa zákona o mediálnych službách (ďalej aj „domáci poskytovateľ audiovizuálnej mediálnej služby na požiadanie“) má túto povinnosť už teraz, no vzhľadom na navrhované rozšírenie základu pre výpočet príspevku, kedy by sa okrem príjmov z poskytovania služby do základu započítavali aj príjmy z reklamného oznamu, sa rozšíri aj okruh domácich poskytovateľov audiovizuálnych služieb, na ktorých sa táto povinnosť bude vzťahovať. Podľa zoznamu poskytovateľov audiovizuálnej mediálnej služby na požiadanie https://rpms.sk/sites/default/files/2026-01/AVMS_POaFO.pdf, ktorý vedie Rada pre mediálne služby, pôsobí na Slovensku takmer 300 poskytovateľov audiovizuálnej mediálnej služby na požiadanie, no príspevok do Audiovizuálneho fondu (ďalej aj „fond“) odvádza z rôznych dôvodov menej než 15 subjektov. Z dostupných dát nie je možné určiť počet domácich poskytovateľov, ktorým na základe navrhovaného rozšírenia základu pre výpočet príspevku aj o príjmy z reklamného oznamu vznikne nová povinnosť, a to aj v nadväznosti  na skutočnosť, že nie je známe, aký počet z uvedeného okruhu subjektov dosahuje podľa usmernení vydaných Európskou komisiou nízky obrat z poskytovania audiovizuálnej mediálnej služby na požiadanie alebo poskytuje audiovizuálnu mediálnu službu na požiadanie s nízkou sledovanosťou. 
· Povinnosť realizovať priamu investíciu podľa  § 28b ods. 1 písm. a) (3 % z celkových príjmov podľa § 28a ods. 4) alebo povinnosť zaplatiť príspevok do fondu podľa § 28a ods. 3 písm. b) vo výške nerealizovanej priamej investície

Táto povinnosť bude nová pre domácich poskytovateľov audiovizuálnej mediálnej služby na požiadanie a rovnako aj pre cezhraničných poskytovateľov audiovizuálnej mediálnej služby na požiadanie . Predpokladá sa, že na domácich poskytovateľov audiovizuálnej mediálnej služby na požiadanie zavedenie takejto povinnosti nebude mať významnejší dopad, nakoľko domáci poskytovatelia audiovizuálnej mediálnej služby na požiadanie už v súčasnosti bežne realizujú priame investície v návrhom zákona ustanovenej výške. 

Ako už bolo uvedené v predchádzajúcom bode, takáto povinnosť by  mohla byť nová pre cca. 20 cezhraničných poskytovateľov audiovizuálnej mediálnej služby na požiadanie,  no vzhľadom na skutočnosť, že existuje predpoklad, že viac než polovica z týchto subjektov dosahuje podľa usmernení vydaných Európskou komisiou nízky obrat z poskytovania audiovizuálnej mediálnej služby na požiadanie alebo poskytuje audiovizuálnu mediálnu službu na požiadanie s nízkou sledovanosťou, nemožno predikovať presný počet subjektov, ktorým uvedená povinnosť vznikne.

· Povinnosť poskytovateľov audiovizuálnej mediálnej služby na požiadanie predložiť vyúčtovanie odvedeného príspevku 

Pre cezhraničných poskytovateľov audiovizuálnej mediálnej služby na požiadanie ide o úplne novú povinnosť. Domáci poskytovatelia platiaci príspevok do fondu mali povinnosť predkladať vyúčtovanie aj doteraz, no návrhom sa rozširujú náležitosti vyúčtovania aj o údaje týkajúce sa realizovanej priamej investície. Vzhľadom na navrhované rozšírenie základu pre výpočet príspevku sa potenciálne rozšíri aj okruh domácich poskytovateľov audiovizuálnej mediálnej služby na požiadanie, na ktorých sa táto povinnosť bude vzťahovať,  a to o tých poskytovateľov audiovizuálnej mediálnej služby na požiadanie , ktorý poskytujú svoju službu bezplatne no získavajú príjmy z reklamného oznamu umiestneného v rámci nimi poskytovanej služby.

Konkrétny počet cezhraničných poskytovateľov audiovizuálnej mediálnej služby na požiadanie a ani domácich poskytovateľov audiovizuálnej mediálnej služby na požiadanie, ktorým vznikne táto nová povinnosť, nevieme odhadnúť, nakoľko sa odvíja od vzniku povinnosti platiť príspevok do audiovizuálneho fondu, pri ktorej rovnako nevieme kvantifikovať počet subjektov.

V roku 2025 zaplatilo a vyúčtovalo fondu príspevok deväť domácich poskytovateľov audiovizuálnej mediálnej služby na požiadanie. Predpokladáme, že rozšírenie povinnosti predložiť vyúčtovanie  aj o údaje týkajúce sa realizovanej priamej investície, sa bude týkať približne rovnakého počtu subjektov. 


